سلینگ

سلینگ یا بازاری بولی یا گنوارو بولی یا کٹھ بولی  ایک ایسی زبان ہے جو ان الفاظ، محاوروں اور لفظوں کے استعمالات پر مشتمل ہے جو غیر رسمی اندراج سے تعلق رکھتی ہے اور اسے کسی ذیلی زمرے کے افراد استعمال کرنا پسند کرتے ہیں۔ یہ معیاری زبان کی زبان زد عام لفظیات سے بہت مختلف ہے۔ اس زبان کا استعمال یا تو اس گروہ یا زمرے کی ایک الگ شناخت قائم کرتا ہے یا غیر گروہی افراد سے ان کو ممتاز کرتا ہے یا پھر دونوں ہی باتین ممکن ہو سکتی ہیں۔

 ممبئی کی سلینگ 
ممبئی کی سلینگ یا وہ زبان جسے ممبئی شہر کے کم تعلیم یافتہ یا مجرم پیشہ لوگ استعمال کرتے ہیں، جیساکہ کئی بالی وڈ فلموں میں دکھایا گیا ہے، وہ کچھ اس طرح ہے:
 خرچہ پانی دینا : رشوت دینا
 بھائی : اسمگلر/چنگی چور
 پتلی گلی سے نکل لینا: کسی شورش زدہ مقام یا جھگڑے سے بھاگنا
 کھولی: رہنے کی جگہ
 ایڑا : پاگل (مؤنث: ایڑی)
 گھوڑا : بندوق

 عام اردو میں سلینگ الفاظ 
اردو کے غیر رسمی الفاظ ومحاورات کو کئی بار ’’سلینگ ‘‘ کے زمرے میں شامل کیا جاتا ہے، اگر چیکہ اس بات پر کئی علمی بحثیں کی جاتی ہیں۔ اس موضوع پر ایک مطبوعہ تحقیقی کام شائع ہو چکا ہے۔ شعبۂ اردو جامعہ کراچی سے وابستہ ڈاکٹر رؤف پاریکھ نے اردو کے غیر رسمی الفاظ و محاورات کی اولین لغت مرتب کر دی ہے۔جس میں مصنف نے سلینگ کے رائج تصور یا اس کی بنیادی خصوصیات کو بھی واضح کر دیا ہے۔مگر انھوں نے زبان میں رائج گالیاں، بے ہودہ، بازاری اور فحش الفاظ لغت میں شامل نہیں کیے۔اگرچہ انگریزی کے لفظ ’’سلینگ‘‘ میں اس مفہوم کے تمام الفاظ پوری طرح شامل ہیں۔ انگریزی میں سلینگ پر جو کام ہوا ہے اُس میں بازاری الفاظ اور گالیاں بھی شاملِ لغت کی گئی ہیں۔

 مزید دیکھیے 
 رؤف پاریکھ (اردو میں سلینگ کے رواج کے لغت نگار)
 بالی وڈ

 حوالہ جات 

زمرہ:تنوع و اسلوب زبان
زمرہ:سماجی لسانیات
زمرہ:لسانیات کی اصطلاحات
زمرہ:ویکی ڈیٹا سے مختلف مختصر وضاحت